Last saved by: Žideková Alena

OKRESNÁ PROKURATÚRA ŽILINA 
Moyzesova 20, 011 56 Žilina 1

Číslo: 3 Pv 562/16/5511-5	Žilina  24.11.2016
EEČ: 2-43-359-2016

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 157 odsek 1 Trestného zákona 

Rozhodol: 	prokurátor Okresnej prokuratúry Žilina

Podľa § 220 odsek 1 Trestného poriadku schvaľujem zmier uzavretý medzi:
obvineným: 
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX XXXXX XXXXX
väzba: nie
a
poškodenými:  
1.	XXXXX 
dátum narodenia: XXXXX 
trvalé bydlisko: XXXXX XXXXX XXXXX, Slovensko 
2.	XXXXX 
dátum narodenia: XXXXX 
trvalé bydlisko: XXXXX XXXXX XXXXX, Slovensko 
Obsahom zmieru je:
 
Peňažná suma určená na všeobecne prospešné účely:  75,--€ 
Konkrétny adresát peňažnej sumy určenej na všeobecne prospešné účely: Občianske združenie Deti Slnečnice, ZŠ a MŠ Hôrky č. 200, Hôrky 
Suma odovzdaná štátu na peňažnú pomoc obetiam trestnej činnosti: 75,-- € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného    
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX XXXXX
väzba: nie
ktorý je trestne stíhaný pre trestný čin:
- Prečin Ublíženie na zdraví podľa § 157 odsek 1 Trestného zákona

realizované policajtom Odd.výkonu služby DI OR PZ Žilina pod spisovou značkou ORP-163/DI-ZA-2016.

na tom skutkovom základe, že: 
    Dňa 19.07. 2016 o 17.20 h viedla žiačka autoškoly XXXXX, XXXXX, sama bez inštruktora autoškoly motocykel zn. Kawasaki ER 6, evidenčné číslo XXXXX v meste XXXXX, Oslobodenia č. 62, Areál Autoškoly XXXXX, po miestnej komunikácii, kde pred ňou boli rozmiestnené  cvičné kužele, pričom ako zaradila prvý prevodový stupeň a viedla motocykel zn. Kawasaki ER 6 v smere od garáži  k Ulici Oslobodenia v Žiline, sa nevenovala plne vedeniu vozidla a sledovaniu situácie v cestnej premávke, pri vedení motocykla následne vybočila z miestnej komunikácie vpravo na vyznačené parkovné miesta a narazila do zadnej ľavej časti odstaveného vozidla zn. Fiat Doblo, evidenčné číslo XXXXX, ktoré tam nechal odstavené majiteľ vozidla XXXXX, pričom XXXXX pri dopravnej nehode utrpela trieštivú zlomeninu dolnej časti vretennej kosti predlaktia vpravo s posunom, zlomeninu dolného ramienka lonovej kosti vpravo bez posunu, odreniny na oboch predkolenia s objektívnou dĺžkou práceneschopnosti 8 - 10 týždňov,
    pričom inštruktor autoškoly XXXXX svojim konaním porušil ustanovenie § 4 ods. 1 písm. c) a § 7 ods. 1 zákona 8/2009 Z. z. o cestnej premávke  
 
Odôvodnenie:
Poverený príslušník PZ,  ODI  Žilina,  uznesením pod sp. zn. ORP-163/DI-ZA-2016 dňa 07.08.2016 začal trestné stíhanie a súčasne  vzniesol obvinenie XXXXX  pre prečin ublíženia na zdraví podľa § 157 ods. 1  Trestného zákona.

V prípravnom konaní sa obvinený ku spáchaniu trestného činu, ktorý sa mu kladie za vinu, priznal. Škoda poškodeným bola uhradená pri zmierovacom konaní nahlásením poistnej udalosti v zákonnej poisťovni motocykla.

Skutočnosť uzavretia zmieru medzi obvineným a poškodenými je zrejmá z dohody uzatvorenej dňa 15. 11. 2016 na Okresnom súdu  v Žiline.

Pred samotným rozhodnutím o schválení zmieru bol obvinený vypočutý v rámci mediácie, pričom pri výsluchu uviedol, že spáchal skutok, pre ktorý je stíhaný. Obsahu obvinenia porozumel a je si vedomý dôsledkov schválenia zmieru. So schválením zmieru súhlasí a tento uzatvoril s poškodenými dobrovoľne.

Výška peňažnej sumy určenej na verejnoprospešné účely bola stanovená na 150,--€, pričom  50 % z tejto sumy patrí štátu na peňažnú pomoc poškodeným trestnými činmi a 50 %  občianskemu združeniu Deti Slnečnice, ZŠ a MŠ Hôrky 200. 010 04 Hôrky, IČO:37 977 591, účet vedený v Prima banke Slovensko, a.s., XXXXX 
 Pričom  suma 150,-€ bola dňa  16. 11. 2016 poukázaná na účet Krajskej prokuratúry v Žiline č. XXXXX, vedenom v štátnej pokladnici.

Vzhľadom k uvedeným skutočnostiam konštatujem, že v danej veci boli splnené zákonné podmienky stanovené v § 220 Tr. poriadku v smere rozhodnutia o schválení zmieru a zastavení trestného stíhania. Vo veci ide o konanie o nedbanlivostnom trestnom čine, na ktorý Trestný zákon vo svojej osobitnej časti ustanovuje trest odňatia slobody s hornou hranicou neprevyšujúcou päť rokov. Obvinený doposiaľ nebol súdom odsúdený  a ani nebol postihnutý za priestupky.

Na základe uvedeného som rozhodol tak, ako je uvedené vo výrokovej časti tohto uznesenia.  
Poučenie:
Proti tomuto uzneseniu nie je prípustná sťažnosť. 

Mgr. Marek Sinčák 
prokurátor